=== Osama Krayem ===
Osama Krayem er formodentlig svensk statsborger med syrisk baggrund<ref name=autogeneret1 /> og er mistænkt for at være involveret i bombningerne i Bruxelles den 22. marts 2016. Han er født i 1992 og voksede op i [[Rosengård (Malmø)|Rosengård]] i [[Malmö kommun]]e. Han var en af fem formodede terrorister, der blev arresteret den 8. april 2016 af belgisk politi. Han har formodentlig forsøgt at hverve andre unge svenskere med arabisk baggrund til at blive syrienskrigere for terroroganisationen Islamisk Stat.<ref name=rtfb>[https://www.rtbf.be/info/societe/detail_qui-est-osama-krayem-l-accompagnateur-du-kamikaze-du-metro-maelbeek-arrete-a-anderlecht?id=9264086 RTBF: Qui est Osama Krayem, l'accompagnateur du kamikaze du metro Maelbeek, interpellé à Laeken?] {{fr icon}}</ref> Han forlod Sverige engang i 2014 for at kæmpe i Syrien sammen med IS imod Assads styrker. Han siges at være en af de første svenskere, der forlod landet for at kæmpe for IS. I januar 2015 blev han identificeret af svenske medier på et billede på Facebook, sendt til hans bror, hvor han formodentlig opholdt sig i [[Deir ez-Zor]], [[Syrien]], foran et IS-flag, iført militærtøj, mens han holdt en AK-47 riffel. Senere forlod han Syrien og kom ind i Europa igen, denne gang med falsk pas, hvor han kaldte sig Naïm Al Hamed. Han kom til den græske ø [[Leros]] sammen med flygtninge, hvorefter han fortsatte til Belgien, hvor han har opholdt sig siden. I starten af oktober 2015 mødtes han formodentlig med Salah Abdeslam i [[Ulm]], [[Tyskland]] for at diskutere samarbejde om terroristangreb.<ref name=pm/> Abdesalam var en af de mistænkte gerningsmænd i terrorangrebene i Paris den 13. november 2015, hvor det lykkedes ham at flygte. Abdesalam skjulte sig i Molenbeek indtil han blev arresteret den 18. marts 2016, fire dage før terrorangrebene i Bruxelles. Krayem menes at være manden der blev set på overvågningskamera i City 2 shopping centeret i Bruxelles, hvor han købte taskerne, der blev brugt til at opbevare bomberne der blev udløst i [[Brussels Airport]] i [[Zaventem]]. Han menes også at være manden, der blev set følges med Khalid el-Bakraoui på [[Pétillon metrostation]]en få minutter før Khalid el-Bakraoui sprængte sig selv i luften i metroen ved Maalbeek metrostationen om morgenen den 22. marts 2016.<ref name=rtfb/>
Historie Kriminalitet